Bažė
Bažė (port. Bagé) – miestas pietų Brazilijoje, Pietų Rio Grandės valstijoje, 375 km į pietvakarius nuo Porto Alegrės, ~40 km nuo Urugvajaus sienos. Yra oro uostas, stotis prie Urugvajanos–Rio Grandės geležinkelio. Odos apdirbimo, vilnos, maisto (ypač mėsos konservų, pieno produktų), chemijos pramonė. Veikia 1989 m. įkurtas universitetas. Žemės ūkio regiono, kuriame verčiamasi galvijų, arklių, avių auginimu, sėjami kviečiai, ryžiai, kukurūzai, prekybinis centras. Bažės apylinkėse yra klinties, kaolino, akmens anglių, vario rūdos telkinių.